एउटै खेलमा २६ गोल
फुटबलमा एउटै खेलमा चार, पाँच गोलको अन्तरलाई पनि फराकिलो नतिजाको रूपमा लिइन्छ । फुटबलमा गोलको दोहोरो अंक छुनुलाई दुर्लभ मानिन्छ । एउटै खेलमा दुई दर्जन बढी गोल भयो भने त्यसलाई कसरी बुझाउने ? १६ औं महिला राष्ट्रिय लिगमा सोमबार यस्तै भयो, एपीएफ क्लबले मध्यपश्चिमलाई २६–० ले हरायो ।
काठमाडौँ — फुटबलमा एउटै खेलमा चार, पाँच गोलको अन्तरलाई पनि फराकिलो नतिजाको रूपमा लिइन्छ । फुटबलमा गोलको दोहोरो अंक छुनुलाई दुर्लभ मानिन्छ । एउटै खेलमा दुई दर्जन बढी गोल भयो भने त्यसलाई कसरी बुझाउने ? १६ औं महिला राष्ट्रिय लिगमा सोमबार यस्तै भयो, एपीएफ क्लबले मध्यपश्चिमलाई २६–० ले हरायो ।सातदोबाटोस्थित एन्फा कम्प्लेक्समा भएको खेलको पहिलो हाफमै एपीएफले १४ गोल गरेको थियो । उसले दोस्रो हाफमा १२ गोल थप्यो । यस्तोमा एपीएफकी फरवार्ड सावित्रा भण्डारी एक्लैले १२ गोल गर्न भ्याइन् ।तेस्रो मिनेटमा गोलको खाता खोलेकी सावित्राले १५ औं मिनेटमा दोस्रो गोल गरिन् भने १७ औं मिनेटमा ह्याट्रिक । उनले थप गोल २४, ३४, ४०, ४७, ५२, ५९, ६०, ७७ औं मिनेट र इन्ज्युरी समयको पहिलो मिनेटमा गरेकी थिइन् । उनको यो एउटै खेलमा सर्वाधिक गोल हो । गत वर्ष भएको प्रधानसेनापति कपमा पश्चिमाञ्चलविरुद्ध गरेको १० गोलको व्यक्तिगत कीर्तिमानमा उनले यसपालि सुधारेकी हुन् ।समूह ‘बी’ मा रहेको एपीएफले आफ्नो पहिलो खेल जितेपछि सावित्राले भनिन्, ‘बराबरी नतिजा भयो भने समूहको शीर्षस्थानमा रहन गोल अन्तर पनि निर्णायक हुनसक्छ । त्यसैले धेरै गोल गर्नैपर्ने दबाब थियो तर टिमले २६ गोल गर्ने सोचेको थिएन । १२ देखि १४ गोलसम्म गर्न सकिन्छ कि भन्ने थियो ।’ अब एपीएफले बुधबार पश्चिमाञ्चल र शुक्रबार आर्मीविरुद्ध खेल्नेछ ।अनिता केसीले पनि ५ गोल गरिन् । उनले ११, १६, ४४, ७२ र ८१ औं मिनेटमा बललाई पोस्टको दिशा दिएकी थिइन् । अन्जली योन्जनको नाममा पनि चार गोल रह्यो । उनले २९, ३९, ४९ र ८८ औं मिनेटमा बललाई गोललाइन पार गराएकी थिइन् । त्यस्तै, रेखा पौडेलले दुई तथा अनिता बस्नेतले पनि एक गोल गरेका थिए । रेखाले ६५ र ७८ औं मिनेट तथा अनिताले १८ औं मिनेटमा एपीएफको अन्तर बढाएका थिए ।राष्ट्रिय लिगमा एपीएफले सबैभन्दा ठूलो अन्तरको जित हात पारेको खेलमा विभागीय टिमकी गोलकिपर एन्जिला तुम्बापोले पूरा फुर्सद पाएकी थिइन् । उनले सम्हालेको गोलपोस्टमा मध्यपश्चिमले एकपल्ट पनि आक्रमण गर्न सकेन ।दिनको पहिलो खेलमा आर्मीले पश्चिमाञ्चलमाथि १२–० को जित हात पार्‍यो । त्यसमा दीपा राईले ५ गोल गरिन् भने कप्तान कृष्णा खत्रीले ह्याट्रिक पूरा गरेकी थिइन् । पूजा राना, शर्मिला थापा र इन्दिरा राईले पनि एक–एक गोल गरे ।आजका खेलपुलिसविरुद्ध सुदूरपश्चिम, १२:१५ बजेपूर्वाञ्चलविरुद्ध मध्यमाञ्चल, १४:४५ बजेएन्फा कम्प्लेक्स मैदान